en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
തന്റെ പതിനാറുവര്‍ഷത്തെ പ്രതിഷേധം അവസാനിപ്പിച്ച് മണിപ്പൂരിലെ പോരാട്ട വനിത ഇറോം ശര്‍മ്മിള പുതിയ പ്രതിരോധ പാന്ഥാവ് തുറക്കുന്നു. അവരുടെ തീരുമാനം വന്ന നിമിഷം മുതല്‍ സാമൂഹ്യമാധ്യമങ്ങളിലടക്കം എല്ലാവരും സമ്മിശ്ര പ്രതികരണങ്ങള്‍ നടത്തുകയുണ്ടായി.
എങ്ങനെയാണ് ഒരു സാധാരണ സ്ത്രീ ഇറോം ശര്‍മ്മിളയുടെ സമരത്തെ കാണുക. അതിനാദ്യം അഫ്‌സ്പാ എന്തെന്നറിയണം. വടക്കു കിഴക്കന്‍ സംസ്ഥാനങ്ങളില്‍ പടര്‍ന്നുകയറിയ വിഘടന പ്രവര്‍ത്തങ്ങള്‍ക്ക് തടയിടാനെന്ന പേരില്‍ അവിടെ കേന്ദ്രഭരണകൂടം 1958 സെപ്തംബര്‍ 11ന് നടപ്പിലാക്കിയ അഫ്‌സ്പ നിയമം അസ്വസ്ഥബാധിത പ്രദേശത്ത് സമാധാനം പുലര്‍ത്തണമെന്ന ഉദ്ദേശത്തോടെയാണ് കൊണ്ടുവരുന്നത്. അസമിലെ നാഗാമല നിരകളിലെ ഗറില്ലാ പോരാട്ടങ്ങള്‍ നേരിടാനാണ് ആദ്യമായി ഇന്ത്യയില്‍ ഇത്തരമൊരു നിയമം..
വര്‍ഷങ്ങള്‍ പിന്നിടുന്തോറും കൂടുതല്‍ കൂടുതല്‍ സംസ്ഥാനങ്ങളില്‍ അസ്വസ്ഥത ഉടലെടുക്കാന്‍ തുടങ്ങി. ഏഴ് സഹോദര സംസ്ഥാനങ്ങള്‍ എന്നറിയപ്പെട്ട അരുണാചല്‍ പ്രദേശ്, അസം, മേഘാലയ, മണിപ്പൂര്‍, മിസോറം, നാഗാലാന്റ്, ത്രിപുര തുടങ്ങിയ സംസ്ഥാനങ്ങളിലേക്ക് അസ്വസ്ഥതകള്‍ പടരുകയായിരുന്നു. തുടര്‍ന്ന് 1983 ല്‍ പഞ്ചാബിലെ സിക്ക് കലാപത്തെ നേരിടാന്‍ സമാനമായൊരു നിയമം കൊണ്ടുവന്നു, അത് പിന്നീട് 1997 ല്‍ പിന്‍വലിച്ചു. ജമ്മുകശ്മീരിലെ പ്രശ്‌നങ്ങള്‍ക്ക് 1990 ല്‍ പാസാക്കിയ നിയമം ഇന്നും അവിടെ നിലനില്‍ക്കുന്നു.
അസ്വസ്ഥബാധിത പ്രദേശങ്ങള്‍ കാലക്രമത്തില്‍ കലാപബാധിത പ്രദേശങ്ങളായി മാറി. എന്തുകൊണ്ട് അഫ്‌സ്പപോലുള്ള കൊളോണിയല്‍ ഭരണകാലത്തെ ഓര്‍മിപ്പിക്കുന്ന കിരാതനിയമങ്ങള്‍ ഒരു ജനാധിപത്യരാജ്യത്ത് ഇന്നും നിലനില്‍ക്കുന്നു? ദാരിദ്ര്യവും തൊഴിലില്ലായ്മയും ജീവിതസാഹചര്യങ്ങളുമില്ലാത്ത ജനത ഭരണകൂടങ്ങള്‍ക്കെതിരെ നടത്തുന്ന പ്രതിഷേധം നേരിടാന്‍ പട്ടാളത്തെ ഉപയോഗിക്കുന്നതിന്റെ സാംഗത്യത്തെ സ്വാതന്ത്ര്യ വാഞ്ഛയുള്ള ജനത ചോദ്യം ചെയ്തതോടെ അതൊരു കലാപത്തിലേക്ക് രാജ്യത്തെ തള്ളിയിടുകയായിരുന്നു. വടക്കു കിഴക്കന്‍ സംസ്ഥാനങ്ങളുടെ പിന്നാക്കാവസ്ഥയുടെ അടിസ്ഥാനകാരണം അന്വേഷിക്കാനോ പരിഹരിക്കാനോ കേന്ദ്രസംസ്ഥാന ഭരണകൂടങ്ങള്‍ക്ക് കാലമിത്രയായിട്ടും കഴിഞ്ഞില്ല.
പഞ്ചവത്സരപദ്ധതികള്‍ പലതും പിന്നിട്ടപ്പോഴും ഇവിടങ്ങളിലെ അസന്തുലിതാവസ്ഥയും പിന്നാക്കാവസ്ഥയും അതുപോലെ തുടര്‍ന്നു. നിരവധി ഗോത്രസമൂഹങ്ങള്‍ നേരിടുന്ന പ്രത്യേക പ്രശ്‌നങ്ങള്‍ പഠിക്കാതെ, വനസംരക്ഷകരായ ആദിവാസി ജനവിഭാഗങ്ങളെ അവരുടെ ആവാസമേഖലകളില്‍ നിന്നും തുരത്തി ഓടിക്കാന്‍ ഭരണകൂടങ്ങള്‍ വ്യഗ്രത കാണിച്ചു. കാട് വെട്ടിപ്പിടിച്ച് വനസമ്പത്തുകള്‍ കവര്‍ന്നെടുക്കുന്ന കോര്‍പറേറ്റ് ഭീമന്മാര്‍ക്കുവേണ്ടി ഭരണകൂടം നിലകൊണ്ടതോടെയാണ് ഈ സംസ്ഥാനങ്ങളിലൊക്കെ അസ്വസ്ഥതകള്‍ കാട്ടുതീപോലെ പടരാന്‍ തുടങ്ങിയത്. സര്‍വസന്നാഹങ്ങളോടുംകൂടി അഫ്‌സ്പപോലുള്ള കരിനിയമങ്ങളുടെ പിന്‍ബലത്തില്‍ നിരായുധരായ നിഷ്‌കളങ്ക ജനതയെ ആക്രമിച്ചു. അവരുടെ നിസ്സഹായാവസ്ഥ മുതലെടുക്കാന്‍ മാവോവാദികള്‍ അടക്കമുള്ള വിഘടനഗ്രൂപ്പുകള്‍ പദ്ധതികള്‍ ആസൂത്രണം ചെയ്തു. ഗോത്രവര്‍ഗ ഗ്രാമങ്ങളില്‍ ഇവര്‍ നുഴഞ്ഞുകയറി. ഒരുവശത്ത് സൈന്യവും മറുവശത്ത് വിഘടനഗ്രൂപ്പുകളും നിലയുറപ്പിച്ചതോടെ ജീവിതം കൈവിട്ടുപോയ ഒരു ജനത അവരെന്ത് ചെയ്യണമെന്നാണ് നമ്മള്‍ പറയേണ്ടത്? അതിനുള്ള ഒരു മറുപടിയായിരുന്നു ഇറോം ശര്‍മ്മിളയുടെ പതിനാറ് വര്‍ഷം നീണ്ടുനിന്ന നിരാഹാരസമരം.
2000 നവംബര്‍ രണ്ടിന് മണിപ്പൂരിന്റെ തലസ്ഥാനമായ ഇംഫാലിലെ മാലോ എന്ന സ്ഥലത്ത് ബസ് കാത്തുനിന്ന 10 പേരെ അസം റൈഫിള്‍സിലെ സൈനികര്‍ വെടിവച്ചുകൊലപ്പെടുത്തി. അവരാരും വിഘടനവാദികളായിരുന്നില്ല. എന്നുമാത്രമല്ല ലീസാംഗാംബ ഇബേടോംബി എന്ന 62 വയസുള്ള വൃദ്ധയും സിനം ചന്ദ്രമണി എന്ന പതിനെട്ട് വയസുകാരനും അക്കൂട്ടത്തിലുണ്ടായിരുന്നു. ധീരതയ്ക്ക് രാഷ്ട്രപതിയുടെ പുരസ്‌കാരം നേടിയവര്‍ മനുഷ്യമനഃസാക്ഷിയെ നടുക്കിയ ഈ സംഭവത്തോടെയാണ് ഇറോം ശര്‍മ്മിള തന്റെ പ്രതിഷേധസമരം ആരംഭിച്ചത്. അതിന് മുന്‍പ് തന്നെ വെടിയേറ്റുവീഴുന്ന നിരപരാധികളും സൈന്യത്തിന്റെ കിരാത പീഡനങ്ങള്‍ക്ക് ഇരയാകുന്ന പാവപ്പെട്ട സ്ത്രീകളും ഇറോമിന്റെ നീറുന്ന നോവായി മാറിയിരുന്നു. അടിച്ചമര്‍ത്തപ്പെടുന്ന ജനതയുടെ നിലവിളികള്‍ വടക്കുകിഴക്കന്‍ മലനിരകളില്‍ തട്ടി ഇന്നും പ്രതിധ്വനിക്കുന്നുണ്ട്. അര്‍ദ്ധവിധവകളും, ശരീരം പിച്ചിച്ചീന്തപ്പെട്ട പെണ്‍കുട്ടികളും ഭരണകൂടത്തോട് ചോദ്യങ്ങള്‍ ചോദിക്കുന്നുണ്ട്.
2004 ജൂലൈ 10ന്റെ ഇരുണ്ടയാമത്തില്‍ അഫ്പ്‌സ നിയമപാലകരായ അസം റൈഫിള്‍സിന്റെ 17ാ!ം ബറ്റാലിയന്‍ മനോരമ എന്ന 34 കാരിയെ ജനകീയ വിമോചനമുന്നണി പ്രവര്‍ത്തകയെന്ന് മുദ്രകുത്തി കസ്റ്റഡിയിലെടുത്തു. ഓര്‍ക്കാപ്പുറത്തുവന്ന ആക്രമണത്തില്‍ വിരണ്ടുപോയ മനോരമയ്ക്ക് എന്താണ് താന്‍ ഇതിനുമാത്രം വേണ്ടി ചെയ്ത അപരാധമെന്ന് ഒരിക്കലും അറിയാന്‍ കഴിഞ്ഞില്ല. പിറ്റേന്ന് നേരം വെളുത്തപ്പോള്‍ വയലില്‍ വെടിയുണ്ടയേറ്റ് ചിതറിയ മനോരമയുടെ മൃതദേഹമാണ് നാട്ടുകാര്‍ കാണുന്നത്.
കൂട്ടബലാത്സംഗത്തിന്റെ തെളിവുകള്‍ പുറത്തുവന്നു. രോഷാകുലരായ ജനതയുടെ പ്രതിഷേധത്തെ തുടര്‍ന്ന് സര്‍ക്കാര്‍ കേസെടുത്തെങ്കിലും അവര്‍ നിസ്സഹായരായിരുന്നു. അഫ്‌സ്പ നിയമമനുസരിച്ച് ചോദ്യം ചെയ്യാന്‍ ഭരണകൂടത്തിന് അവകാശമില്ല. വല്ലാതെ പകച്ചുപോയ സ്ത്രീസമൂഹത്തിനുവേണ്ടി 30 വനിതകള്‍ പൂര്‍ണനഗ്‌നരായി 'മതിയാവുന്നില്ലെങ്കില്‍ ഞങ്ങളെക്കൂടി ബലാത്സംഗം ചെയ്യൂ ഞങ്ങള്‍ മനോരമയുടെ അമ്മമാരാണ്' എന്നലറിക്കൊണ്ട് അസം റൈഫിള്‍സിന്റെ ഹെഡ്ക്വാര്‍ട്ടേഴ്‌സിലേക്ക് നടത്തിയ മാര്‍ച്ച് ആരുടേയും കരളലിയിപ്പിക്കുന്നതായിരുന്നു.
പക്ഷേ ഇതൊന്നും ഭരണകൂടത്തെ അഫ്‌സ്പയ്‌ക്കെതിരെ ചിന്തിക്കാന്‍ പ്രേരിപ്പിച്ചില്ല എന്നതാണ് യാഥാര്‍ഥ്യം. സുപ്രിംകോടതി 2014 ല്‍ മനോരമയുടെ കുടുംബത്തിന് 10 ലക്ഷം രൂപ നഷ്ടപരിഹാരം നല്‍കാന്‍ തീര്‍പ്പുകല്‍പ്പിച്ചു. എന്നാല്‍ അസം റൈഫിള്‍സിന്റെ 17ാ!ം ബറ്റാലിയനെ ശിക്ഷിക്കാന്‍ കഴിഞ്ഞില്ല.
ഇന്ത്യയിലെ ഈ കിരാത നിയമത്തിനെതിരെ ഐക്യരാഷ്ട്രസഭയും മനുഷ്യാവകാശ സംഘടനകളും ശബ്ദമുയര്‍ത്തുകയുണ്ടായി. 2012 ല്‍ ജസ്റ്റിസ് വര്‍മ്മ കമ്മിറ്റി അഫ്‌സ്പ പുനഃപരിശോധിച്ച് ഉടച്ചുവാര്‍ക്കണമെന്നാവശ്യപ്പെട്ടു. പാര്‍ലമെന്റ് 1958 ല്‍ പാസാക്കിയ ജനവിരുദ്ധ ജനാധിപത്യവിരുദ്ധ നിയമത്തെ ഇക്കാലമത്രയും തിരുത്താനോ, പിന്‍വലിക്കാനോ കഴിയാത്ത ഭരണകൂടങ്ങള്‍ കോണ്‍ഗ്രസിന്റെയും ബിജെപിയുടെയും മറ്റും നേതൃത്വത്തില്‍ മാറിമാറിവന്നു.
അത്തരമൊരു നിയമത്തിനെതിരെയാണ് ഇറോം ശര്‍മ്മിള എന്ന പോരാളി തന്റെ 28ാ!ം വയസു മുതല്‍ നിരാഹാര സമരം നടത്തിയത്. മൂക്കില്‍ ട്യൂബും കൊണ്ട് 16 വര്‍ഷം അവര്‍ പോരാടി. ഇന്നവര്‍ ആ സമരമുറ അവസാനിപ്പിച്ചിരിക്കുന്നു. ഒന്നും നേടിയിട്ടില്ല. അവരെ നമ്മളോരോരുത്തരും തോല്‍പിക്കുകയായിരുന്നു. ഒരു നേരംപോലും ഭക്ഷണം ഉപേക്ഷിക്കാതെ, സൈന്യം ഇന്നും തുടരുന്ന ക്രൂരതകള്‍ക്ക് മുന്‍പില്‍ പിടഞ്ഞുമരിക്കുന്ന ഓരോ സ്ത്രീയേയും കണ്ടില്ലെന്ന് നടിച്ച്, ഒരു പ്രതിഷേധ ശബ്ദംപോലും ഉയര്‍ത്താതെ സുഖസുഷുപ്തിയില്‍ നമ്മളവരെ തോല്‍പ്പിച്ചു വാശിയോടെ ഭരണകൂടങ്ങള്‍ക്കൊപ്പം നിന്ന് അവര്‍ മുഖ്യമന്ത്രി ആകണം അതൊരു ശരിയായ ചിന്തയാണ്. എന്തുകൊണ്ട് താന്‍ തോറ്റുപോകുന്നു എന്ന സത്യത്തിനുനേരെ അവര്‍ പിടിച്ച കണ്ണാടിയാണ് ആ ചിന്ത. അതിന്റെ രാഷ്ട്രീയം യുക്തിഭദ്രവും വലിയ ശരിയുമാണ്.
ആ പ്രഖ്യാപനം അധികാരകേന്ദ്രങ്ങളെ നടുക്കിയിട്ടുണ്ട്. അവര്‍ക്കെതിരെ ഉയരുന്ന ഓരോ വേദാന്തവും ആ ഭയത്തില്‍ നിന്നും ഉയരുന്നതാണ്. അണിയറയില്‍ അത്തരം നാടകങ്ങള്‍ ഒരുക്കുന്നവര്‍ക്ക് അത് അധികം വൈകാതെ തിരിച്ചറിയും.
(സ്ത്രീ ശാക്തീകരണ പ്രസ്ഥാനങ്ങളിലെ സജീവ സാന്നിധ്യമായ ലേഖിക ജനയുഗം ഡെപ്യൂട്ടി കോ-ഓര്‍ഡിനേറ്റിങ് എഡിറ്ററാണ്.)
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar